Lähipäevil ilma selginemist oodata ei ole, alles pühapäeval võib vihma vahele ka päikest vilksatada. Õhk soojeneb siiski päev-päevalt.
Öösel on peamiselt pilves ja valdavalt sajab vihma. Tuul puhub üsna tugevalt kagust 6-12, puhanguti 15, saartel ja rannikul kuni 20 m/s. Õhutemperatuur on 9 kuni 14 kraadi.
Hommikul tuleb pilves ilm ja mitmel pool sajab vihma, kuid sajuvõimalus on väiksem Ida-Eestis. Puhub ida- ja kagutuul 5-12, saartel ja rannikul puhanguti 17m/s ning sooja saame 9 kuni 14 kraadi.
Suuremat muutust ei tule ka päeva peale - ikka sajab mitmel pool vihma ning tuul puhub üsna valjult, vaid õhutemperatuur on mõne pügala võrra kõrgem ehk 13 kuni 17 kraadi.
Õhtul suuremat selginemist oodata ei ole ning paljudes kohtades sajab hoovihma. Puhub ida- ja kirdetuul 5-12, saartel ja rannikul puhanguti 20 m/s. Sooja tuleb 13 kuni 16 kraadi.
Reede ja laupäev tulevad sajused, kuid pühapäeval on juba parem ja saabub võimalus vilksamisi isegi päikest näha, siiski tibutab ka vihma. Siiski küündib õhutemperatuur kohati isegi 20 kraadi lähistele.
Toimetaja: Merilin Pärli